2 Konings 17:13, 14
13 Jehovah het Israel en Juda bly waarsku deur middel van al sy profete en al die sieners+ en gesê: “Draai om en los julle slegte weë!+ Gehoorsaam my gebooie en my wetsbepalings – alles in die wet wat ek julle voorvaders beveel het om te gehoorsaam en wat ek deur middel van my knegte, die profete, aan julle gestuur het.” 14 Maar hulle het nie geluister nie, en hulle het net so hardkoppig gebly soos* hulle voorvaders wat nie geloof in Jehovah hulle God gestel het nie.+
2 Kronieke 36:15, 16
15 Jehovah, die God van hulle voorvaders, het hulle keer op keer deur middel van sy boodskappers gewaarsku, want hy het jammer gevoel vir sy volk en sy tempel.* 16 Maar hulle het die boodskappers van die ware God bly spot,+ en hulle het sy woorde geïgnoreer+ en sy profete uitgelag,+ totdat Jehovah vir sy volk woedend geword het+ en daar geen hoop was dat hulle genees kon word nie.
Jeremia 7:25, 26
25 van die dag af dat julle voorvaders uit Egipte gekom het tot vandag toe.+ Daarom het ek al my knegte, die profete, na julle toe bly stuur, elke dag, keer op keer.*+ 26 Maar hulle het geweier om na my te luister, en hulle het nie aandag geskenk nie.+ Hulle was eerder hardkoppig* en het erger opgetree as hulle voorvaders!